Aalborgs bybusser er de bybusser, der kører i den danske by Aalborg. Nordjyllands Trafikselskab står for betjeningen af byen med busser, og som den eneste kommune i Nordjylland står Aalborg Kommune for planlægning af ruter og køreplaner. Byen betjenes af 3 metrobuslinjer, 9 almindelige bybuslinjer, 2 servicebuslinjer, 6 natbuslinjer og 6 lokale buslinjer.  Der er omkring 281.000 påstigninger på by- og metrobusserne i Aalborg Kommune om ugen.